**Tα μαγικά γυαλιά της Κωνσταντίνας  
Διασκευή από το παραμύθι "Τα μαγικά γυαλιά της Κωνσταντίνας" της Σωτηρίας Γεωργοτά  
                          Εικονογράφηση-**[**Εμμανουέλα Κακαβιά**](http://kakavia.blogspot.gr/)  
  
**Μια ιστορία αγάπης για τα Χριστούγεννα και τα παιδιά του Νηπιαγωγείου  
Λίγα λόγια: Η Κωνσταντίνα θέλει να αποκτήσει τα μαγικά γυαλιά, που όπως γράφουν τα παραμύθια θα τη βοηθήσουν να κάνει τον κόσμο χαρούμενο και ευτυχισμένο. Έτσι ζητά τα μαγικά γυαλιά από τον Άγιο Βασίλη. Ένα σημείωμα όμως στη θέση του δώρου θα την προβληματίσει, ενώ με τη βοήθεια της μητέρας της θα καταλάβει ότι με τη δική της θέληση  και προσφορά αγάπης μπορεί να τα καταφέρει καλύτερα...  
   
Μουσική  1-  έναρξη  
 Σκηνή πρώτη  
γιαγιά (διαβάζει στη μικρή Κωνσταντίνα το παραμύθι που μιλάει γαι τα μαγικά γυαλιά)  
-Μες στου κόσμου κάποια άκρη  
έχουν βρει τα μαγικά  
 κόκκινα , γυαλιστερά  
ολοστρόγγυλα γυαλιά!  
 Όποιος κι όταν τα φορέσει  
διόλου δε θα μαγευτεί  
μα τα πράγματα ν’ αλλάξει  
με ευκολία θα μπορεί!  
   
κι έτσι όλα θα τα βλέπει  
όπως τα επιθυμεί  
 ίχνος λύπης δε θα υπάρχει  
στη χαρά θα αφεθεί!  
  
Κωνσταντίνα:  
   
-Μα γιαγιά μου άκουσε με  
φέρε μου τα τα γυαλιά  
κι εγώ όλα θα τ’ αλλάξω  
για ν’ αρέσουν στα παιδιά!  
   
 με παιχνίδια θα γεμίσω  
πάρκα, κούνιες  και αυλές  
και χιλιάδες θα μοιράσω  
σοκολάτας λιχουδιές!!  
   
 γιαγιά:  
   
-Έλα  σώπα Κωνσταντίνα  
πέσε για να κοιμηθείς  
τέτοια μόνο στα βιβλία  
 και στους μύθους θα τα βρεις!  
   
(Η Κωνσταντίνα αποκοιμιέται ενώ η γιαγιά φεύγει απ’ την σκηνή)  
   
Μουσική 2-μικρό χορευτικό  
  
 Σκηνή δεύτερη  
Μπαίνουν στη σκηνή παιδιά που αναπαριστούν το όνειρο της  Κωνσταντίνας.   
   
Ύπνος βαρύς αγκάλιασε                                
τότε την Κωνσταντίνα  
κι όνειρο την ταξίδεψε  
πέρα στα μέρη εκείνα  
   
εκεί που κάποιος κράταγε  
τα κόκκινα γυαλιά  
που μόλις θα τα φόραγε  
 θα ήταν μαγικά…  
   
μες του ονείρου το ταξίδι  
θέλησε να αφεθεί  
και τη γη να τη γυρίσει  
πίστεψε  πως θα μπορεί!  
  
η πρώτη στάση που έκανε  
ήταν στη γειτονιά  
που από παντού αντηχούσανε  
φωνές από παιδιά  
   
 τότε  παντού τους σκόρπισε  
παιχνίδια  όλο χαρά,  
μοίρασε στο καθένα τους  
κάθε λογής γλυκά  
  
κούκλες, τρένα , αμαξάκια  
γέμισε  κάθε γωνιά  
κι άφηνε στο πέρασμά της  
φως ελπίδας και χαρά  
  
είχε πάντα για  όλους κάτι  
με χαρά να το προσφέρει  
κι όπου κι αν της το ζητούσαν  
άπλωνε ζεστά το χέρι  
   
 γλύκαινε παντού τον πόνο  
έδιωχνε μακριά το κρύο  
 πράξεις μόνο της αγάπης  
βγαίναν  μέσα απ’ την καρδιά της  
   
κι έτσι όπως χαρούμενη  
φορούσε τα γυαλιά  
απ’ του ονείρου αυτή τη ζάλη  
ξύπνησε γλυκά και πάλι  
   
ξύπνησε  αποφασισμένη  
τα γυαλιά να αποκτήσει  
κι είχε κιόλας στο μυαλό της  
από ποιον να τα ζητήσει!!  
   
Μουσική -3  
Σκηνή τρίτη  
Η Κωνσταντίνα ξυπνά αποφασισμένη να αποκτήσει τα μαγικά γυαλιά. Στη σκηνή μπαίνουν οι γονείς της και η γιαγιά.  
   
Μπαμπάς  
-καλημέρα Κωνσταντίνα  
ώρα για να σηκωθείς  
τα Χριστούγεννα πλησιάζουν  
έχεις να ετοιμαστείς  
   
θα στολίσουμε το δέντρο,  
θα τυλίξουμε τα δώρα  
και το γράμμα του Αι –Βασίλη  
για να γράψουμε ήρθε η ώρα!  
   
- Κωνσταντίνα  
   
το  ΄χω μέσα στο μυαλό μου  
τι θα γράψω του Αι-Βασίλη  
έλα κάθισε κοντά μου  
γράψε του τι να μου στείλει  
   
Ο μπαμπάς μαζί με την Κωνσταντίνα γράφουν το γράμμα για τον Αι-Βασίλη  
   
 Κωνσταντίνα  
-εγώ μόνο τούτο θέλω  
από σένα Αι-Βασίλη  
τα μεγάλα στρογγυλά  
κατακόκκινα γυαλιά  
  
Μουσική 4- χορευτικό  
Σκηνή τέταρτη  
μπαίνει μια ομάδα παιδιών ντυμένα βοηθοί του Αι-Βασίλη  
   
κύλησαν γοργά οι μέρες  
και του χρόνου η στιγμή  
έφτασε που ο Αι Βασίλης  θα  
 κατέβαινε    στη γη!  
   
 εκεί που τον περίμενε  
με αγωνία μεγάλη  
η Κωνσταντίνα η μικρή  
το δώρο της να πάρει  
   
και να τα δώρα άφησε  
για όλους σε μιαν άκρη  
κι ήσυχα πάλι έφυγε  
του χρόνου να ξανάρθει  
   
έτσι η μικρή μας έτρεξε  
να ψάξει και να βρει  
κείνο που τόσο ήθελε..  
το μαγικό κουτί!  
   
και  αμέσως ξεχωρίζει  
να γυαλίζει παρακεί  
τυλιγμένο σε  κορδέλα  
όμορφη..αστραφτερή!  
                
είχε πάνω τ΄όνομά της  
με μικρά και στρογγυλά  
γράμματα που τα διαβάζει  
 και το λέγαν καθαρά!  
   
«δέμα για την Κωνσταντίνα»  
που ν αντέξει δε μπορεί  
τα γυαλιά της να προσμένει  
θα τα βάλει στη στιγμή!  
   
σκίζει, κόβει , ξετυλίγει  
τα χαρτιά  απ΄ το κουτί  
και το δώρο σαν ανοίγει  
ωχ !θα απογοητευτεί  
   
Ψάχνει ψάχνει όσο μπορεί  
ψάχνει ψάχνει στο κουτί  
τίποτα όμως δε θα βρει  
παρά μόνο ένα χαρτί!  
   
Το ανοίγει, το διαβάζει  
και τα κλάματα αυτή βάζει!  
δεν υπάρχουν μαγικά  
κατακόκκινα γυαλιά!  
   
Τούτο μόνο της έστειλε  
για δώρο ο Αι- Βασίλης  
δυο λέξεις μόνο, δυο σειρές  
λες και την ξέχασε το λες!  
   
«δεν υπάρχουν μαγικά  
 κατακόκκινα γυαλιά  
τη μαγεία θα τη βρεις  
μες τα βάθη της ψυχής»  
  
Μουσική 5- χορευτικό  
Σκηνή πέμπτη  
η μαμά της Κωνσταντίνας που είναι στη σκηνή την παρηγορεί , της χαμογελά και την πηγαίνει πιασμένη απ΄το χέρι στη σοφίτα του σπιτιού, σε ένα παλιό μπαούλο  
   
μαμά  
-έλα σήκω να σου δείξω  
τα γυαλιά σου που θα βρεις  
 και τον κόσμο θ΄ αλλάξεις  
διόλου μην ανησυχείς  
Μουσική 6- χορευτικό  
Παιδιά αφηγητές ντυμένα ευχούλες, χιονούλες, αστεράκια ή οτιδήποτε χριστουγεννιάτικο  
έτσι μαζί ανέβηκαν  
κι έψαξαν στη  σοφίτα  
ένα   μπαούλο άνοιξαν  
και ρούχα εκεί βρήκαν  
   
αλλά και πολλά παιχνίδια  
όπως κούκλες κι αμαξάκια  
φασουλήδες, μαριονέτες  
ξύλινα μικρά αλογάκια!  
   
κι ύστερα οι δυο κατέβηκαν  
μες τη  βιβλιοθήκη  
που η Κωνσταντίνα στοίβαζε  
βιβλία από μικρή  
   
«διάλεξε τα πιο ωραία»  
τη συμβούλεψε η μαμά της  
και ένα σάκο ευθύς γεμίσαν  
που τον κράτησε κοντά της  
   
μα ούτε που καταλάβαινε  
τίποτα η Κωνσταντίνα  
 γυαλιά μήτε που  έβλεπε  
τίποτα σαν εκείνα!  
   
και να που τώρα έπαιρναν  
το δρόμο όλο χαρά  
 μα αυτή ούτε που ήξερε  
τι σήμαιναν  αυτά!  
  
Μουσική 7- χορευτικό  
Σκηνή έκτη  
   
Πηγαίνουν στο δωμάτιο με τα παιχνίδια. Στη σκηνή ομάδες παιδιών ασχολούνται με την τακτοποίηση των παιχνιδιών και των δώρων -μια ομάδα παιδιών αφηγείται:  
   
Να τες σε λίγο έφτασαν  
σ΄αυτό το φωτεινό  
το δωμάτιο που γεμίζει  
χρώματα απ΄τον ουρανό!  
  
Που να ΄μαστε άραγε απορεί  
η Κωνσταντίνα και κρατεί  
όσο σφιχτά κι από κοντά  
τη γελαστή της  τη μαμά  
  
τρέχει κάθεται στην άκρη   
κι από εκεί παρατηρεί  
γελαστές και χαρωπές  
παιδικές γλυκές φωνές  
  
πάνω κάτω τριγυρίζουν  
πιτσιρίκια και μεγάλοι  
και στο χώρο επικρατεί  
αναστάτωση και ζάλη!  
   
Μουσική 8- χορευτικό  
σηκώνεται ένα παιδί από τον πάγκο των παιχνιδιών ενώ δύο τρία παιδιά διαλέγουν παιχνίδια  
   
Είμαι πολύ χαρούμενη  
που πήρα το αρκουδάκι  
παρέα μου για  ζεστασιά  
θα το χω μία αγκαλιά  
   
 και  το ξύλινο αλογάκι  
χίλιες βόλτες θα με πάει  
πάνω κάτω θα κουνιέμαι  
 απ΄ τη χαίτη θα κρατιέμαι!  
   
εμείς παιχνίδι στρώσαμε  
με τούτους δω τους βόλους  
διάφανοι γυαλιστεροί  
όπως  τους είχα φανταστεί  
   
εγώ πάλι θα σας φτιάξω  
μια πελώρια ζωγραφιά  
με έναν χρυσαφένιο ήλιο  
και μια κόκκινη καρδιά  
  
κείνο που χαρά γεμίζει  
μες τον κόσμο τα παιδιά  
δεν είν' άλλο από αγάπη  
που ειν' βγαλμένη απ την καρδιά  
  
ένα δώρο από καρδιάς  
μη βιαστείς να αρνηθείς  
γιατί κάποιος έχει ανάγκη  
τη χαρά να μοιραστείς  
  
μη τυχόν λοιπόν και ψάχνεις  
για να βρεις τα μαγικά  
τα γυαλιά που θα σου δώσουν  
φως , ελπίδα και  χαρά  
  
ψάξε  μέσα στη ψυχή σου  
η απάντηση είναι εκεί  
η μαγεία είναι κρυμμένη  
κι έχει δύναμη πολλή!  
  
Στο τέλος τραγουδάμε όλοι μαζί:  
  
ψάξε τη χαρά να βρεις  
μες τα βάθη της ψυχής  
κει φωλιάζει η αγάπη  
μοίρασε τη όπου μπορείς  
  
μη σου φαίνεται βουνό  
δυσκολίες δε θα βρεις  
και μη  ψάχνεις τα « γυαλιά»  
 να σου δώσουν τη χαρά  
   
άνοιξε μια αγκαλιά  
σκόρπισε παντού χαρά  
με δυο πράξεις σου απλές  
δύναμη έχεις αν το θες  
   
άνοιξε μια αγκαλιά  
κλείσε μέσα τα παιδιά  
κλείσε χρώματα πολλά  
και τραγούδα δυνατά!!!  
   
   
 Πηγή: Διαδίκτυο**